ร้องไห้ง่ายเจอคำพูดแรงๆก็คิดที่จะทำร้ายตัวเและไม่อยากอยู่กับใครในช่วงเวลานั้นบางทีก็คิดอยากตายเพราะไม่มีใครเข้าใจและจ้องจะบังคับอย่างเดียวหรือเป็นเพราะว่าเราเป็นตัวปัญหาและภาระของคนในบ้านไม่มีใครชอบหนุเลยพ่อเคยพูดกับหนุว่าไปตายแล้วเกิดใหม่เถอะหนุเป็นคนที่ไม่มีใครต้องการขนาดพ่อแท้ๆยังทิ้งหนุคนไร้ค่าแบบหนุมันคงไม่มีใครต้องการแล้วล่ะมั้บค่ะ
สวัสดีค่ะ จากอาการที่กล่าวมา อาจกำลังมีภาวะซึมเศร้า โรคซึมเศร้า หรือความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งเกิดได้ในคนทั่วไปที่ต้องเจอกับปัญหาหรือเจอคำพูดแรงๆดังที่กล่าวมาการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำสังเกตอาการค่ะ หากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดขอเป็นกำลังใจให้เข้มแข็ง และต่อสู้กับปัญหา ไม่ควรเอาภาระของคนอื่นมาคิดมากจนเกินไป และอะไรที่ฟังแล้วไม่สบายใจก็ควรลืมไปบ้าง พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปค่ะ